Initsiaal

pisi|Initsiaal trükises on paksus fraktuuris suurtäht koos seda ümbritsava ornamendist väljaga
Initsiaal (ladina keeles initialis 'algne, algus-') on sõna, lõigu, peatüki või pikema tekstiosa suur ilustatud algustäht raamatus, käsikirjas või mujal. Ehisalgustähed olid eriti levinud käsitsi kirjutatud raamatutes ja varasemates trükistes (inkunaablites).

Initsiaali suurus võib olla mitme rea kõrgusest kuni peaaegu tervet lehekülge katvani.

Käsikirjalise illumineeritud raamatu valmistamise protsessis tõmmati leheküljele esmalt jooned, seejärel kirjutati musta tindiga tekst ja punasega rubriigid, jättes teksti algusesse ja sisse suurtähtede asemele tühja ruumi. Kõige viimasena lisati neisse tühjaks jäetud kohtadesse maalitud pildid ja tähed, sealhulgas initsiaalid, mis mõnikord olid märgistatud väikese tavatindiga kirjutatud juhttähega. Sama praktika jätkus raamatute puhul ka pärast trükikunsti leiutamist. Kõige varasemates trükistes jäeti trükiteksti initsiaalide asukohtadesse tühimikud ning initsiaalid lisati käsitsi.

Illumineeritud käsikirjades on kirjutaja käekiri ja initsiaalide tüüp, stiil ja kaunistused oluline allikas käsikirja dateerimisel ja selle päritolukoha väljaselgitamisel.

 Tüübid 
Initsiaalide hulgas eristatakse järgnevaid tüüpe, mis võivad esineda ka omavahel kombineeritult:
 figuurinitsiaalid (antropomorfsed ja zoomorfsed) - initsiaalid, mille tähekeha või osa sellest moodustab inim- või loomafiguur või mitu; 
 jutustavad initsiaalid - initsiaalid, mille täheruumis on kujutatud üht või mitut jutustavat stseeni, sageli on kujutatu seotud teksti sisugaGlossary of Medieval Art and Architecture;
 asustatud initsiaalid - initsiaalid, mille peal, tähepauna sees või tähest jäetud ruumis, vahel taim- või muu ornamendi sees paikneb mõni inim- või loomafiguur, kuid mitte tingimata teksti illustreeriv jutustav stseenBewohnte Initiale. - Bildglossar für die Kunst des MittelaltersGlossary of Medieval Art and Architecture;
 rullväänisinitsiaalid - initsiaalid, mille osaks või kaunistuseks on täheruumi täitev spiraalselt rulluv või põimingut moodustav taimeväätGlossary of Medieval Art and Architecture,
 champie-initsiaalid - maalitud või lehtkullaga kaetud initsiaalid, mida ümbritseb ligikaudu nelinurkne kullatud või värvitud taust, 12.–15. sajandi käsikirjadesBrigitte Boulanger. Les Initiales dans le manuscrit médiéval. – Traces d'Or. 8 août 2014,
 fleuronné-initsiaalid – värvilise või kahevärvilise peene taimemotiivilise sulejoonisornamendiga kaunistatud tähed, enamasti lombardia versaalid, väga levinud alates 12. sajandist,
 pusleinitsiaalid – initsiaalid, mille postid ja kaared koosnevad kahest eri värvi poolest, mida eraldab sakiline või väänlev värvimata jäetud joon, esinevad käsikirjades alates 12. sajandi teisest poolestCabinet 03: Puzzle Initials. - Initials: in the beginning..., - University of OtagoBrigitte Boulanger. Les Initiales dans le manuscrit médiéval. - Traces d'Or. 8 août 2014,
 kadellid – laisulega kirjutatud, tavaliselt ühevärvilised mahukad suurtähed, mille postid ja kaared koosnevad kahest või enamast paralleelsest või lõikuvast tõmbest, käsikirjades alates 14. sajandist, hiljem ka trükistes;
 valge viinapuu dekooriga initsiaalid - 15. sajandi Itaalia renessansi illumineeritud käsikirjades;
 arabeskiga initsiaalid – initsiaal on ümbritsetud ristkülikukujulise väljaga, mida täidab arabesk või moresk; sage 16. sajandi teise poole trükistesCabinet 12: Arabesque Initials. - Initials: in the beginning..., - University of Otago.

Vaata ka
 illuminatsioon
 lombardia versaal

 Viited 

Kategooria:Trükindus
Kategooria:Raamatukunst
Kategooria:Illuminatsioon